CELEX: 32005R1821
Language: sl
Date: 2005-11-08 00:00:00
Title: Uredba Komisije (ES) št. 1821/2005 z dne 8. novembra 2005 o spremembi Uredbe (ES) št. 1653/2004 v zvezi z delovnimi mesti računovodij izvajalskih agencij

9.11.2005   
            
            
               SL
            
            
               Uradni list Evropske unije
            
            
               L 293/10
            
         
      UREDBA KOMISIJE (ES) št. 1821/2005
   z dne 8. novembra 2005
   o spremembi Uredbe (ES) št. 1653/2004 v zvezi z delovnimi mesti računovodij izvajalskih agencij
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (1), in zlasti člena 15 Uredbe,
   ob upoštevanju mnenja Evropskega parlamenta,
   ob upoštevanju mnenja Sveta,
   ob upoštevanju mnenja Računskega sodišča,
   ob upoštevanju naslednjega:
   
               (1)
            
            
               Člen 30 Uredbe Komisije (ES) št. 1653/2004 z dne 21. septembra 2004 o standardni finančni uredbi za izvajalske agencije v skladu z Uredbo Sveta (ES) št. 58/2003 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (2), določa, da uprava izvajalske agencije imenuje računovodjo izvajalske agencije, ki je uradnik, za katerega veljajo kadrovski predpisi.
            
         
               (2)
            
            
               Odgovornosti računovodje izvajalske agencije, ki so določene v členu 30, so omejene na administrativni proračun izvajalske agencije, medtem ko je računovodja Komisije odgovoren za vse naloge v zvezi z operativnim proračunom, ki ga izvršujejo izvajalske agencije.
            
         
               (3)
            
            
               Komisija je imela nekaj težav pri iskanju primernih kandidatov za delovno mesto računovodje izvajalske agencije za napotitev temu organu.
            
         
               (4)
            
            
               Naloge računovodje izvajalske agencije se lahko zaupajo začasnemu osebju v smislu člena 2(a) Pogojev za zaposlitev drugih uslužbencev Evropskih skupnosti, določenih z Uredbo Sveta (EGS, Euratom, ESPJ) št. 259/68 (3).
            
         
               (5)
            
            
               Uredbo (ES) št. 1653/2004 je zato treba ustrezno spremeniti –
            
         SPREJELA NASLEDNJO UREDBO:
   Člen 1
   V členu 30 Uredbe (ES) št. 1653/2004 se uvodni stavek prvega odstavka nadomesti z naslednjim:
   
      „Uprava imenuje računovodjo, ki je napoteni uradnik ali član začasnega osebja, ki ga agencija neposredno zaposli in je odgovoren za:“
   
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. novembra 2005
      
         
            Za Komisijo
         
         Dalia GRYBAUSKAITĖ
         
         
            Članica Komisije
         
      
   
   
      (1)  UL L 11, 16.1.2003, str. 1.
   
      (2)  UL L 297, 22.9.2004, str. 6.
   
      (3)  UL L 56, 4.3.1968, str. 1. Uredba, kakor je bila nazadnje spremenjena z Uredbo (ES, Euratom) št. 723/2004 (UL L 124, 27.4.2004, str. 1).